Source: http://www.marvaco.se/fi/artikkelit/2015/01/27/Elecster-vastaanotti-Full-HD-sertifikaatin
Timestamp: 2019-07-23 09:02:42+00:00

Document:
julkaisuajankohta: 27.01.2015
Kuvassa vas. Tapio Alanko/Marvaco, Kimmo Lokkila/Elecster, Kari Suontakanen/Elecster, Pekka Ahola/Elecster, Timo Juvonen/Elecster
Elecster Oyj:lle Full HD Flexo -kumppanuussertifikaatti
Elecsterille on myönnetty Full HD Flexo -kumppanuussertifikaatti erinomaisesta joustopakkauksien painolaadustaan. Tämän belgialaisen EskoArtworkin myöntämän tunnustuksen Elecster saavutti yhteistyökumppaninsa pakkausrepro Marvacon kanssa. Full HD -sertifikaatti on maailman ensimmäinen sertifikaatti painotaloon, jossa painetaan UHT-kalvoja. Elecster toimittaa Suomesta näyttäviä maitokalvopakkauksia ympäri maailmaa mm. Venäjälle, Baltiaan, Afrikkaan, Etelä-Amerikkaan ja Aasiaan.
Full HD Flexo on nostanut painolaadun ennen näkemättömälle tasolle, jossa värivoima, tarkat yksityiskohdat ja rajattomasti päättyvät häiveet toteutuvat aiempaa paremmin. Lisäksi tekniikka mahdollistaa painatusten toteutuksen neliväritekniikalla, vähemmillä värimäärillä, laajemman väriavaruuden ansiosta.
Full HD Flexo -täysteräväpiirtotekniikka takaa tehokkaimman painotuotannon ja laadukkaimman lopputuloksen. Täysteräväpiirtotekniikan suomat edut antavat pakkaavalle teollisuudelle mahdollisuuksia entistä näyttävämpiin ja kustannustehokkaampiin pakkauksiin.
Laatutason noustessa myös Full HD Flexon sertifioinnin täyttämisen kriteerit ovat entistä vaativammat. Sertifioinnin kvalifiointiprosessi kestää viikkoja, koska tasaisesti korkean laadun todentaminen edellyttää useiden erillisten painotyönäytteiden arviointia.
Marvaco Oy on Pohjoismaiden suurin ja palkituin pakkausrepro, joka toteuttaa vuosittain yli 20.000 pakkausulkoasua yli 70 henkilön voimin Suomessa ja Ruotsissa.
Lisätietoja asiasta: www.elecster.fi

References: HD 
 HD 
 HD 
 HD 
 HD 
 HD